**Τμήμα: Ιστορίας και Αρχαιολογίας**

|  |  |  |  |  |  |
| --- | --- | --- | --- | --- | --- |
| Αύξων Αριθμός Θέσης: | **1**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | | | ΠΛΗΡΗΣ |
| Γνωστικό Αντικείμενο Θέσης: | **ΑΡΧΑΙΑ ΕΛΛΗΝΙΚΗ ΚΑΙ ΡΩΜΑΪΚΗ ΙΣΤΟΡΙΑ** | | | | |
|  |  | | | | |
| **ΜΑΘΗΜΑ 1** | | | | | | |
| Αύξων Αριθμός Μαθήματος: | 1 | | | | |
| Κωδικός Μαθήματος: | ΙΑΕ154 | | | | |
| Τίτλος Μαθήματος: | Οι Έλληνες υπό Ρωμαϊκή κυριαρχία (1ος-3ος αι. μ.Χ) | | | | |
| Είδος Μαθήματος: | Επιλογής | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 3 | | Ώρες διδασκαλίας Μαθήματος (Εργαστήριο): |  | |
| Σύντομη Περιγραφή Μαθήματος: | Το μάθημα εξετάζει τη θέση των Ελλήνων στα πλαίσια της Ρωμαϊκής Αυτοκρατορίας. Αναλύονται οι θεσμοί των ελληνικών πόλεων (κυρίως της Ν. Ελλάδας και της Μ. Ασίας) κατά την περίοδο αυτή και η σχέση τους με τη ρωμαϊκή διοίκηση και τον αυτοκράτορα. Μέσα από την ανάλυση γραμματειακών, επιγραφικών και αρχαιολογικών πηγών δίνεται έμφαση σε θέματα που αφορούν την ιδεολογία των ελίτ αυτών των πόλεων και τον τρόπο με τον οποίο έβλεπαν τον εαυτό τους τόσο ως συνεχιστές μιας ελληνικής παράδοσης όσο και ως συμμέτοχους μιας ρωμαϊκής πραγματικότητας την οποία επιθυμούσαν να συνδιαμορφώσουν. | | | | |

|  |  |  |  |  |
| --- | --- | --- | --- | --- |
| **ΜΑΘΗΜΑ 2** | | | | |
| Αύξων Αριθμός Μαθήματος: | 2 | | |
| Κωδικός Μαθήματος: | ΙΑΕ 171 | | |
| Τίτλος Μαθήματος: | Η εμφάνιση και διάδοση του Χριστιανισμού (1ος - 4ος αι. μ.Χ.) | | |
| Είδος Μαθήματος: | Επιλογής | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 | | |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Πηγές για την ιστορία του Χριστιανισμού. Οι πρώτες χριστιανικές κοινότητες, η οργάνωση και η διοίκηση τους. Σχέση Χριστιανών και Ιουδαίων. Η θέση των Χριστιανών στη Ρωμαϊκή Αυτοκρατορία. Η αυτοκρατορική πολιτική έναντι των Χριστιανών. Η αντιπαράθεση μεταξύ Χριστιανών και Εθνικών. Η ανάδειξη του Χριστιανισμού ως επίσημη θρησκεία του ρωμαϊκού κράτους. | | |

**Τμήμα: Ιστορίας και Αρχαιολογίας**

|  |  |  |  |  |  |
| --- | --- | --- | --- | --- | --- |
| Αύξων Αριθμός Θέσης: | **2**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | | | ΠΛΗΡΗΣ |
| Γνωστικό Αντικείμενο Θέσης: | **ΒΥΖΑΝΤΙΝΗ ΙΣΤΟΡΙΑ** | | | | |
|  |  | | | | |
| **ΜΑΘΗΜΑ 1** | | | | | | |
| Αύξων Αριθμός Μαθήματος: | 1 | | | | |
| Κωδικός Μαθήματος: | ΙΒΥ 221 | | | | |
| Τίτλος Μαθήματος: | Οικονομική ιστορία του Βυζαντινού κράτους | | | | |
| Είδος Μαθήματος: | Επιλογής | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 3 | | Ώρες διδασκαλίας Μαθήματος (Εργαστήριο): |  | |
| Σύντομη Περιγραφή Μαθήματος: | Η Οικονομία συνιστά έναν από τους θεμελιώδεις πυλώνες συγκρότησης των πολιτικών και των κρατικών θεσμών. Το μάθημα είναι μία επισκόπηση της οικονομίας της Βυζαντινής Αυτοκρατορίας από τον 4ο αιώνα έως και την Άλωση της Κωνσταντινούπολης (1453). Εστιάζει στην ανάλυση των οικονομικών φαινομένων εξαρτάται από τα αντίστοιχα κοινωνικά, ιστορικά και πολιτικά πλαίσια, ενώ διαφωτίζει αντίστοιχες νομοθετικές πρωτοβουλίες και συνδέεται επίσης με θέματα διεθνούς γεωπολιτικού περιβάλλοντος μέσω διμερών εμπορικών συμφωνιών και μακροπρόθεσμων νομισματικών στρατηγικών. Το μάθημα αναπτύσσεται χρονολογικά και θεματικά επιτρέποντας την εξέταση της προοδευτικής μετάβασης της οικονομίας από την Αρχαιότητα στον Μεσαιωνικό κόσμο, της δημιουργίας του μεικτού βυζαντινού οικονομικού μοντέλου και των δομών της ύστερης προβιομηχανικής εποχής. Παράλληλα εξετάζονται θεμελιώδεις οικονομικοί θεσμοί και έννοιες όπως το φορολογικό σύστημα, η τεχνολογία, το εμπόριο, η νομισματική πολιτική, η γεωργία, η εμπορική ναυτιλία, η κρατική ιδεολογία ή και ο ρόλος των επιμέρους μη κρατικών οικονομικών παραγόντων όπως για παράδειγμα οι γαιοκτήμονες. Τέλος εξετάζονται η διαμόρφωση της βυζαντινής οικονομικής διοίκησης, η συμβολή της οικονομίας στη διαμόρφωση ταξικών κοινωνικών δομών και η επίδραση που η χριστιανική πνευματικότητα άσκησε στην οικονομική θεωρία μέσω εννοιών όπως για παράδειγμα η ακτημοσύνη. | | | | |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **2**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | ΠΛΗΡΗΣ |
| Γνωστικό Αντικείμενο Θέσης: | **ΒΥΖΑΝΤΙΝΗ ΙΣΤΟΡΙΑ** | | |

|  |  |  |  |  |
| --- | --- | --- | --- | --- |
| **ΜΑΘΗΜΑ 2** | | | | |
| Αύξων Αριθμός Μαθήματος: | 2 | | |
| Κωδικός Μαθήματος: | ΙΒΥ 220 | | |
| Τίτλος Μαθήματος: | Πρώιμη Βυζαντινή περίοδος: Ιστορία, κοινωνία, εσωτερική και εξωτερική πολιτική | | |
| Είδος Μαθήματος: | Επιλογής | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 | | |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Αρχικά πρέπει να γίνει μια κριτική παρουσίαση των πηγών της συγκεκριμένης ιστορικής περιόδου. Στο πλαίσιο του μαθήματος απαιτείται ανάλυση των κυριότερων πολιτικών εξελίξεων και κοινωνικών μεταβολών που σημειώθηκαν στον ελληνορωμαϊκό κόσμο από τον 3ο έως τον 7ο αι. μ.Χ. και οδήγησαν προοδευτικά στη μετάβαση από τους ύστερους αρχαίους στους μεσαιωνικούς χρόνους και από το Ρωμαϊκό στο Βυζαντινό κράτος. Παρουσίαση των σπουδαιότερων γεγονότων που σημειώνονται στο εσωτερικό της αυτοκρατορίας αλλά και στις παρυφές της και στις σχέσεις της με τους γειτονικούς της λαούς και κράτη από την εποχή της μονοκρατορίας του Κωνσταντίνου Α´ μέχρι την άνοδο του Ηρακλείου στον θρόνο. Παρουσίαση και ερμηνεία των βασικών στοιχείων της πολιτικής θεωρίας αλλά και της διοικητικής και στρατιωτικής οργάνωσης του κράτους αυτής της περιόδου. Επισήμανση των λόγων της πτώσης της Ρωμαϊκής Δύσης κατά τον 5ο αι. αλλά και της πτώσης της ελληνιστικής και ελληνορωμαϊκής Ανατολής τον 7ο αι. Κατανόηση των σπουδαιότερων μεταβολών σε όλες τις πτυχές του κοινωνικού βίου με έμφαση στην περιγραφή της αργής και σταδιακής αλλά τελικά απόλυτης επιβολής του Χριστιανισμού έναντι της παλαιάς θρησκείας, των ενδοχριστιανικών δογματικών διαμαχών, του προοδευτικού εξελληνισμού του ανατολικού Ρωμαϊκού κράτους, αλλά και της παρακμής των αστικών του κέντρων και της κάμψης των οικονομικών δραστηριοτήτων στον παλαιό ρωμαϊκό κόσμο. | | |

**Τμήμα: Ιστορίας και Αρχαιολογίας**

|  |  |  |  |  |  |
| --- | --- | --- | --- | --- | --- |
| Αύξων Αριθμός Θέσης: | **3**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | | | **ΠΛΗΡΗΣ** |
| Γνωστικό Αντικείμενο Θέσης: | **ΙΣΤΟΡΙΑ της ΜΕΣΑΙΩΝΙΚΗΣ ΔΥΣΗΣ** | | | | |
|  |  | | | | |
| **ΜΑΘΗΜΑ 1** | | | | | | |
| Αύξων Αριθμός Μαθήματος: | 1 | | | | |
| Κωδικός Μαθήματος: | ΙΜΕ 100 | | | | |
| Τίτλος Μαθήματος: | Εισαγωγή στην ιστορία της Μεσαιωνικής Δύσης | | | | |
| Είδος Μαθήματος: | Υποχρεωτικό | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 1ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 3 | | Ώρες διδασκαλίας Μαθήματος (Εργαστήριο): |  | |
| Σύντομη Περιγραφή Μαθήματος: | Το μάθημα αποτελεί μία συνολική επισκόπηση των πολιτικών, κοινωνικών, θρησκευτικών και πολιτισμικών εξελίξεων που διαμόρφωσαν τη Δυτική Ευρώπη από την ύστερη Αρχαιότητα έως και τα τέλη του Μεσαίωνα. Εστιάζει στη μετάβαση από τον ρωμαϊκό κόσμο στη μεσαιωνική πραγματικότητα και εξετάζει κομβικές θεματικές, όπως:   * Η εγκατάσταση των γερμανικών φύλων στα εδάφη της Δυτικής Ρωμαϊκής Αυτοκρατορίας και η διαμόρφωση των πρώτων "βαρβαρικών" βασιλείων. * Η σταδιακή ενίσχυση της παποσύνης και η διαμόρφωση της σχέσης Κράτους και Εκκλησίας. * Η ύπαρξη και αλληλεπίδραση δύο αυτοκρατοριών και η συγκρότηση της έννοιας της "Χριστιανικής Ευρώπης". * Οι Σταυροφορίες και οι πολιτικοθρησκευτικές τους διαστάσεις. * Η ανάπτυξη του μοναχισμού, η πολιτισμική αναγέννηση των Καρολίγγειων και η αναβίωση των πόλεων κατά τον 12ο και 13ο αιώνα. * Οι τοπικές και περιφερειακές ιδιαιτερότητες της Αγγλίας, της Ιβηρικής, της Σκανδιναβίας και άλλων περιοχών. * Οι οικονομικές εξελίξεις και η μετάβαση από την αγροτική οικονομία σε πιο σύνθετες μορφές εμπορίου και κοινωνικής οργάνωσης.   Κατά τη διάρκεια του μαθήματος, οι φοιτητές θα εξοικειωθούν με τις βασικές κατηγορίες ιστορικών πηγών της μεσαιωνικής περιόδου, θα ασκηθούν στη διαχρονική κατανόηση ιστορικών θεσμών και ιδεών, και θα καλλιεργήσουν κριτική σκέψη ως προς την αποτίμηση γεγονότων και ερμηνειών. Παράλληλα, δίνεται έμφαση στη χρήση σύγχρονων ιστοριογραφικών προσεγγίσεων για την καλύτερη κατανόηση της περιόδου.  Η αξιολόγηση περιλαμβάνει τελική γραπτή εξέταση, ενώ η συμμετοχή στην τάξη και η παρουσίαση προφορικής εργασίας προσμετρώνται στον τελικό βαθμό.  Στόχος του μαθήματος είναι οι φοιτητές να αποκτήσουν μια στέρεη εισαγωγική γνώση του ευρωπαϊκού Μεσαίωνα, να κατανοήσουν τις βασικές εξελίξεις και να μπορούν να εντάξουν τα γεγονότα της περιόδου σε ένα ευρύτερο ιστορικό πλαίσιο μακράς διάρκειας. | | | | |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **3**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | ΠΛΗΡΗΣ |
| Γνωστικό Αντικείμενο Θέσης: | **ΙΣΤΟΡΙΑ της ΜΕΣΑΙΩΝΙΚΗΣ ΔΥΣΗΣ** | | |

|  |  |  |  |  |
| --- | --- | --- | --- | --- |
| **ΜΑΘΗΜΑ 2** | | | | |
| Αύξων Αριθμός Μαθήματος: | 2 | | |
| Κωδικός Μαθήματος: | ΙΜΕ 101 | | |
| Τίτλος Μαθήματος: | Ιερά Εξέταση: Θρησκευτικό όργανο ή κρατικός παρεμβατισμός | | |
| Είδος Μαθήματος: | Επιλογής | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 | | |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Το μάθημα διερευνά την Ιερά Εξέταση ως θεσμό που διαμόρφωσε σε κρίσιμο βαθμό τη θρησκευτική, κοινωνική και πολιτική ιστορία της Δυτικής Ευρώπης από τον 13ο έως τον 17ο αιώνα. Ιδιαίτερη έμφαση δίνεται στη λειτουργία της Ιεράς Εξέτασης όχι μόνο ως εκκλησιαστικού μηχανισμού καταστολής της αίρεσης, αλλά και ως εργαλείου κρατικού παρεμβατισμού και κοινωνικού ελέγχου. Στους φοιτητές θα παρουσιαστούν πρωτογενείς πηγές (πρακτικά ανακρίσεων, εγκύκλιοι, νομικά κείμενα), για να τις ερμηνεύσουν μέσα στο εκάστοτε ιστορικό και ιδεολογικό πλαίσιο.  Το μάθημα αναλύει τη σταδιακή θεσμοποίηση της Εξέτασης (παπική, ισπανική, ρωμαϊκή), τις μεθόδους ανάκρισης, τη νομική της βάση και τις συνέπειες για την κοινωνική ζωή, την ελευθερία της πίστης και την οριοθέτηση της εξουσίας. Παράλληλα, διερευνάται ο τρόπος με τον οποίο η Εξέταση αποτέλεσε πεδίο σύγκρουσης μεταξύ Εκκλησίας και Κράτους, καθώς και η συμβολή της στην οικοδόμηση πρώιμων μορφών κρατικής κυριαρχίας.  Στόχος του μαθήματος είναι να καλλιεργήσει την ικανότητα ιστορικής ερμηνείας περίπλοκων θεσμών, να ενισχύσει τη μεθοδολογική προσέγγιση των φοιτητών ως προς την ανάλυση πηγών και να ενθαρρύνει τον κριτικό αναστοχασμό για τη σχέση θρησκείας, εξουσίας και ιδεολογίας στη διάρκεια της ύστερης μεσαιωνικής και πρώιμης νεότερης περιόδου. | | |

**Τμήμα: Ιστορίας και Αρχαιολογίας**

|  |  |  |  |  |  |
| --- | --- | --- | --- | --- | --- |
| Αύξων Αριθμός Θέσης: | **4**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | | | ΠΛΗΡΗΣ |
| Γνωστικό Αντικείμενο Θέσης: | **ΠΡΟΪΣΤΟΡΙΚΗ ΑΡΧΑΙΟΛΟΓΙΑ** | | | | |
|  |  | | | | |
| **ΜΑΘΗΜΑ 1** | | | | | | |
| Αύξων Αριθμός Μαθήματος: | 1 | | | | |
| Κωδικός Μαθήματος: | ΑΠΡ 519 | | | | |
| Τίτλος Μαθήματος: | Νεολιθικός πολιτισμός | | | | |
| Είδος Μαθήματος: | Επιλογής | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 3 | | Ώρες διδασκαλίας Μαθήματος (Εργαστήριο): |  | |
| Σύντομη Περιγραφή Μαθήματος: | Το μάθημα εξετάζει τη Νεολιθική περίοδο στην ελλαδική χερσόνησο, εστιάζοντας στις κοινωνικές, οικονομικές και πολιτισμικές διαστάσεις των πρώιμων αγροτο-κτηνοτροφικών κοινοτήτων. Μέσα από την παρουσίαση πρωτογενών αρχαιολογικών δεδομένων και επιλεγμένων μελετών περίπτωσης, διερευνώνται ζητήματα όπως η μετάβαση από την τροφοσυλλεκτική στην παραγωγική οικονομία, οι πολιτισμικοί και οικολογικοί παράγοντες που πλαισιώνουν την εμφάνιση των μόνιμων εγκαταστάσεων, η οικοδομική τέχνη, η οικιστική τοπογραφία και τα ταφικά έθιμα της νεολιθικής κοινωνίας. Το μάθημα δίνει έμφαση στις αρχαιολογικές μαρτυρίες που φωτίζουν πτυχές της καθημερινής ζωής των νεολιθικών κοινοτήτων, εντάσσοντάς τες στο ευρύτερο πλαίσιο της πολιτισμικής γεωγραφίας στην νοτιοανατολική Μεσόγειο και τη σχετική συζήτηση για τη διάδοση του νεολιθικού τρόπου ζωής από την Εγγύς Ανατολή και την περιοχή της Εύφορης Ημισελήνου. | | | | |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **4**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | ΠΛΗΡΗΣ |
| Γνωστικό Αντικείμενο Θέσης: | **ΠΡΟΪΣΤΟΡΙΚΗ ΑΡΧΑΙΟΛΟΓΙΑ** | | |

|  |  |  |  |  |
| --- | --- | --- | --- | --- |
| **ΜΑΘΗΜΑ 2** | | | | |
| Αύξων Αριθμός Μαθήματος: | 2 | | |
| Κωδικός Μαθήματος: | ΑΠΡ 523 | | |
| Τίτλος Μαθήματος: | Νεολιθική Κεραμική: Τεχνολογία, τυπολογία και κοινωνικές διαστάσεις | | |
| Είδος Μαθήματος: | Επιλογής | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 | | |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Το μάθημα εξετάζει την εξέλιξη της κεραμικής στον ελλαδικό χώρο κατά τη Νεολιθική περίοδο, εστιάζοντας όχι μόνο στην τυπολογία και την τεχνολογία της παραγωγής των αγγείων, αλλά και στα κοινωνικά τους συμφραζόμενα. Συζητούνται ζητήματα που σχετίζονται με τις λειτουργίες των κεραμικών ως βασικά στοιχεία της οικοσκευής και της καθημερινότητας, τη διακόσμηση και τα σχήματα, τις τεχνικές κατασκευής, τις πολιτισμικές παραδόσεις και τις διαπολιτισμικές επαφές. Το μάθημα περιλαμβάνει πρακτική άσκηση των φοιτητών στο Μουσείο Εκμαγείων και Διδακτικών Συλλογών, όπου οι φοιτητές εξοικειώνονται με την καταγραφή και τεκμηρίωση αρχαιολογικού υλικού. | | |

**Τμήμα: Ιστορίας και Αρχαιολογίας**

|  |  |  |  |  |  |
| --- | --- | --- | --- | --- | --- |
| Αύξων Αριθμός Θέσης: | **5**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | | | ΠΛΗΡΗΣ |
| Γνωστικό Αντικείμενο Θέσης: | **ΙΣΤΟΡΙΑ ΤΟΥ ΜΕΤΑΠΟΛΕΜΙΚΟΥ ΚΟΣΜΟΥ** | | | | |
|  |  | | | | |
| **ΜΑΘΗΜΑ 1** | | | | | | |
| Αύξων Αριθμός Μαθήματος: | 1 | | | | |
| Κωδικός Μαθήματος: | ΙΕΠ 452 | | | | |
| Τίτλος Μαθήματος: | Η ανασυγκρότηση της Δυτικής Ευρώπης, 1945-δεκαετία 1960 | | | | |
| Είδος Μαθήματος: | Επιλογής | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 3 | | Ώρες διδασκαλίας Μαθήματος (Εργαστήριο): |  | |
| Σύντομη Περιγραφή Μαθήματος: | Το μάθημα εξετάζει την κατάσταση της μεταπολεμικής Δυτικής Ευρώπης και αναζητάει τους όρους, τις συνθήκες, τις εξελίξεις που διαμόρφωσαν τόσο την οικονομική έκρηξη της δεκαετίας του 1960 όσο και την πολιτική φυσιογνωμία της Δυτικής Ευρώπης ως «αυτοκρατορίας δια προσκλήσεως». Ποιο ήταν το πλέγμα των οικονομικών, κοινωνικών και πολιτικών δυνάμεων που έδρασε στην Ευρώπη μετά τον Β΄ Παγκόσμιο Πόλεμο, και οδήγησε σε μια τόσο διαφοροποιημένη κατάσταση σε σύγκριση με τη μεταπολεμική περίοδο του Α΄ Παγκοσμίου Πολέμου; Το μάθημα διερευνά τα πρώτα μεταπολεμικά χρόνια, τα οποία η ιστοριογραφία αποκαλεί «διαδραστικό Ψυχρό Πόλεμο», όχι μόνο στο επίπεδο της πολιτικής και της οικονομίας αλλά και του θεσμικού μετασχηματισμού, της κουλτούρας ενός «δημοκρατικού καπιταλισμού», της κινητοποίησης εθνικών και τοπικών δυνάμεων στο πλαίσιο διεθνών οργανισμών, της «κοινωνικής οικονομίας της αγοράς». | | | | |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **5**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | ΠΛΗΡΗΣ |
| Γνωστικό Αντικείμενο Θέσης: | **ΙΣΤΟΡΙΑ ΤΟΥ ΜΕΤΑΠΟΛΕΜΙΚΟΥ ΚΟΣΜΟΥ** | | |

|  |  |  |  |  |
| --- | --- | --- | --- | --- |
| **ΜΑΘΗΜΑ 2** | | | | |
| Αύξων Αριθμός Μαθήματος: | 2 | | |
| Κωδικός Μαθήματος: | ΙΝΕ 416 | | |
| Τίτλος Μαθήματος: | H μεταπολεμική Ελλάδα, 1949-1974 | | |
| Είδος Μαθήματος: | Επιλογής | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 | | |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Το μάθημα εξετάζει τη θεσμική, πολιτική, οικονομική, κοινωνική και πολιτισμική ιστορία της Ελλάδας από τη λήξη του Εμφυλίου Πολέμου έως την πτώση της δικτατορίας των Συνταγματαρχών. Με αναφορά στο μετεμφυλιακό πολιτικό σκηνικό και στις βασικές καμπές της περιόδου (λ.χ. η υιοθέτηση του Συντάγματος του 1952 και η συνύπαρξή του με το καθεστώς των εκτάκτων μέτρων, η χορήγηση δικαιώματος ψήφου στις γυναίκες), εξετάζονται, αφενός, οι απόπειρες θεσμικού και πολιτικού εκσυγχρονισμού, αφετέρου, οι αλλαγές στην κοινωνική και πολιτισμική ζωή (λ.χ. ανάδυση νέων κοινωνικων υποκειμένων, πολιτιστική «άνοιξη», αλλά και πολιτική και κοινωνική καταπίεση). Αναλύεται η επίδραση του Σχεδίου Μάρσαλ στην οικονομική ανασυγκρότηση και στην εδραίωση ενός μοντέλου εξαρτημένης ανάπτυξης, καθώς και η κοινωνική αναδιάρθρωση που αυτό επέφερε. Παρουσιάζεται η περίοδος της Δικτατορίας και περιγράφονται οι αντιστάσεις σ’ αυτή. Γίνεται εισαγωγή στη Μεταπολίτευση, με ανάλυση των πρώτων δημοκρατικών μεταρρυθμίσεων, της διαδικασίας συνταγματικής αποκατάστασης και της συγκρότησης του νέου πολιτικού και κοινωνικού συμβολαίου.  Το μάθημα αξιοποιεί τα πορίσματα της νεότερης ιστοριογραφίας, η οποία έχει μετατοπίσει το ενδιαφέρον από την πολιτική ιστορία προς τη μελέτη της καθημερινής ζωής, των κοινωνικών δομών και των πολιτισμικών πρακτικών. Η προβληματική του μαθήματος περιλαμβάνει ζητήματα εννοιολόγησης (λ.χ. «μετεμφυλιακή περίοδος», «Μεταπολίτευση»), παρουσίασης των διαφορετικών περιοδολογήσεων και των ποικίλων μεθοδολογικών προσεγγίσεων στην περίοδο και στο αντικείμενο. | | |

**Τμήμα: Ιστορίας και Αρχαιολογίας**

|  |  |  |  |  |  |
| --- | --- | --- | --- | --- | --- |
| Αύξων Αριθμός Θέσης: | **6**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | | | ΠΛΗΡΗΣ |
| Γνωστικό Αντικείμενο Θέσης: | **ΚΟΙΝΩΝΙΚΗ ΑΝΘΡΩΠΟΛΟΓΙΑ** | | | | |
|  |  | | | | |
| **ΜΑΘΗΜΑ 1** | | | | | | |
| Αύξων Αριθμός Μαθήματος: | 1 | | | | |
| Κωδικός Μαθήματος: | ΚΑΝ 100 | | | | |
| Τίτλος Μαθήματος: | Ανθρωπολογία του Φύλου | | | | |
| Είδος Μαθήματος: | Επιλογής | | | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ | |
| ECTS Μαθήματος: | 5 | | | | |
| Ώρες διδασκαλίας Μαθήματος (Θεωρία): | 3 | | Ώρες διδασκαλίας Μαθήματος (Εργαστήριο): |  | |
| Σύντομη Περιγραφή Μαθήματος: | Οι ανθρώπινες κοινωνίες στην πλειονότητά τους συγκροτούνται, ιεραρχούνται και προσδιορίζονται, βάσει έμφυλων ρόλων, διακρίσεων και ταξινομήσεων. Το μάθημα εξετάζει το φύλο ως κοινωνική και πολιτισμική κατασκευή και καθιστά σαφή τη διάκριση μεταξύ κοινωνικού και βιολογικού φύλου. Διατρέχει ενδεικτικά εθνογραφικά παραδείγματα, από την ανθρωπολογία των γυναικών στην ανθρωπολογία του φύλου, στρέφοντας την προσοχή και σε περιπτώσεις του ελλαδικού χώρου, τόσο σε επίπεδο πολιτισμικών/κοινωνικών/ταξικών διαφοροποιήσεων όσο και αναφορικά με την ιστορική διάσταση των φαινομένων. Από την εθνογραφία του φύλου στη φεμινιστική και στην κουήρ θεωρία, το μάθημα πραγματεύεται θέματα όπως η θρησκεία και το φύλο, η κοινωνική κατασκευή και η επιτελεστικότητα της σεξουαλικότητας και της ταυτότητας φύλου, οι φεμινιστικές σπουδές, οι ανδρισμοί και οι αρρενωπότητες, οι πολιτικές της αναπαραγωγής, ζητήματα υγείας, σώματος και ανθρώπινων δικαιωμάτων, ο ρόλος της γλώσσας στην κατανόηση του φύλου, το φύλο στην εργασία. Εν κατακλείδι, τις συμβολικές και τις κοινωνικές διαστάσεις των καθιερωμένων προσλήψεων για το φύλο από πολιτισμό σε πολιτισμό και από εποχή σε εποχή. | | | | |

**Τμήμα: Ιστορίας και Αρχαιολογίας**

|  |  |  |  |
| --- | --- | --- | --- |
| Αύξων Αριθμός Θέσης: | **6**  από 6 | **ΠΛΗΡΗΣ (ΤΟΥΛΑΧΙΣΤΟΝ 6 ΔΙΔΑΚΤΙΚΕΣ ΩΡΕΣ ΑΝΑ ΕΒΔΟΜΑΔΑ) ‘Η ΜΕΡΙΚΗ ΑΠΑΣΧΟΛΗΣΗ** | ΠΛΗΡΗΣ |
| Γνωστικό Αντικείμενο Θέσης: | **ΚΟΙΝΩΝΙΚΗ ΑΝΘΡΩΠΟΛΟΓΙΑ** | | |

|  |  |  |  |  |
| --- | --- | --- | --- | --- |
| **ΜΑΘΗΜΑ 2** | | | | |
| Αύξων Αριθμός Μαθήματος: | 2 | | |
| Κωδικός Μαθήματος: | ΚΑΝ 101 | | |
| Τίτλος Μαθήματος: | Ανθρωπολογία της Συγγένειας | | |
| Είδος Μαθήματος: | Επιλογής | | |
| Ακαδημαϊκό Εξάμηνο στο οποίο θα προσφερθεί το μάθημα κατά το Ακ. Έτος 2025-2026: | 5ο και 7ο | Εξάμηνο κατά το οποίο θα προσφερθεί το μάθημα: | ΧΕΙΜΕΡΙΝΟ |
| ECTS Μαθήματος: | 5 | | |
| Ώρες διδασκαλίας Μαθήματος (Θεωρία): | 3 | Ώρες διδασκαλίας Μαθήματος (Εργαστήριο): |  |
| Σύντομη Περιγραφή Μαθήματος: | Το μάθημα επικεντρώνεται στη γνωριμία με τις κυριότερες ανθρωπολογικές θεωρίες της συγγένειας και την κατανόηση βασικών εννοιών που παραδοσιακά την αφορούν, όπως καταγωγή, αγχιστεία, πνευματική συγγένεια, οικογένεια, οικιακή ομάδα, παραγωγή και αναπαραγωγή. Μέσα από τις διαφορετικές μορφές της, η συγγένεια εξετάζεται ως δομή και ως συνολικός τρόπος οργάνωσης μιας κοινωνίας, ενώ συνδέεται με περισσότερες εννοιολογικές κατηγορίες ή/και κοινωνικές πρακτικές, όπως η αιμομιξία, η εξωγαμία, η προίκα, η μεταγαμήλια εγκατάσταση, η οικογένεια και η οικιακή ομάδα, το κληρονομικό δίκαιο, η φροντίδα των γερόντων, μεταξύ άλλων. Παρουσιάζονται επίσης οι εννοιολογήσεις της συγγένειας και της οικογένειας σε διαφορετικά πολιτισμικά συμφραζόμενα, εργαλεία καταγραφής τους, σύμβολα και τελετουργίες της οικογένειας.  Το μάθημα πλαισιώνεται από εθνογραφικά παραδείγματα του ελλαδικού και συνολικότερα του βαλκανικού χώρου, ενώ ιδιαίτερη έμφαση δίνεται σε σύγχρονες κοινωνικές πατριαρχικές δομές και αντιλήψεις. Παράλληλα εξετάζονται οι νέες μορφές οικογένειας του Δυτικού κόσμου, όπως αυτές συνδέονται με τις νέες αντιλήψεις για τη γονεϊκότητα, το φύλο, τις τεχνολογίες και την ηθική της αναπαραγωγής. | | |